**Αθήνα:** 15.03.2019

**ΑΝΑΚΟΙΝΩΣΗ**

**Ξεκίνησε η ηλεκτρονική υποβολή αιτήσεων για τους Παιδικούς Σταθμούς από την Ε.Ε.Τ.Α.Α. Α.Ε.**

Έως τις 28 Ιουνίου 2019 συνεχίζεται η ηλεκτρονική υποβολή αιτήσεων για τη συμμετοχή στο Πρόγραμμα «Εναρμόνιση Οικογενειακής και Επαγγελματικής Ζωής» για το σχολικό έτος 2019-2020, που αφορά στους παιδικούς σταθμούς καθώς και στα ΚΔΑΠ & ΚΔΑΠ ΜΕΑ. Οι αιτήσεις των ενδιαφερομένων θα μπορούν να υποβληθούν μέχρι και τα μεσάνυκτα της 28ης Ιουνίου 2019, στην ηλεκτρονική διεύθυνση [www.eetaa.gr](http://www.eetaa.gr) όπου και αναγράφονται αναλυτικές πληροφορίες. Στο ίδιο διάστημα η αιτούσα /ών θα πρέπει να αποστείλει στην Ε.Ε.Τ.Α.Α. το φάκελο με τα απαραίτητα δικαιολογητικά της Αίτησης, ταχυδρομικώς ή με υπηρεσία ταχυμεταφοράς (courier) στις Διευθύνσεις που αναφέρονται στην Πρόσκληση. Τα τελικά αποτελέσματα θα ανακοινωθούν από την Ε.Ε.Τ.Α.Α. στις 21 Ιουλίου 2019.

Αξίζει να αναφερθεί ότι εξαιρούνται των προϋποθέσεων συμμετοχής όχι μόνο οι αιτούσες/ντες που έχουν προ-νήπια, παιδιά, εφήβους και άτομα με αναπηρία, ανεξαρτήτως του ύψους του οικογενειακού εισοδήματος, της κατάστασης απασχόλησης ή εργασιακής σχέσης και οικογενειακής κατάστασης, για την κατηγορία θέσης Β3(Προ-νήπια με αναπηρία από 2,5 ετών έως 6,5 ετών των Βρεφονηπιακών Σταθμών Ολοκληρωμένης Φροντίδας) και για την κατηγορία θέσης Δ1(Παιδιά με αναπηρία ή/και έφηβοι ή/και άτομα με νοητική αναπηρία ή/και κινητική αναπηρία-ΚΔΑΠ-ΜΕΑ), όπως ίσχυε τα προηγούμενα έτη, αλλά, κατόπιν παρέμβασης της Ε.Σ.Α.μεΑ. «*και οι αιτούσες/ντες με αναπηρία με ποσοστό αναπηρίας άνω του 67%, ανεξαρτήτως του ύψους του οικογενειακού εισοδήματος, που εργάζονται ως μισθωτές πλήρους απασχόλησης αορίστου χρόνου, ή αυτοαπασχολούμενες, ή εργαζόμενες οι με σύμβαση εργασίας μερικής απασχόλησης ή ορισμένου χρόνου είτε οι εργαζόμενες με εργόσημο ή με άλλες μορφές ευέλικτης απασχόλησης, που αιτούνται για Βρεφικούς, βρεφονηπιακούς ή και Παιδικούς σταθμούς (Κατ. Α.1. ή Α.2.) και για τις δομές ΚΔΑΠ (σελίδα 4 Πρόσκλησης)*».

Η Πρόσκληση

<https://www.eetaa.gr/enarmonisi/paidikoi_stathmoi_2019/07062019_prosklisis_enarmonisi_ada.pdf>

Η ΚΥΑ

<https://www.eetaa.gr/enarmonisi/paidikoi_stathmoi_2019/07062019_kya_fek_2119b_2019.pdf>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |